Hrvatski sabor
20120509

Hvala gospodine potpredsjedniče. Evo uvaženi kolega izuzetno mi je drago što evo i od strane jednog zastupnika SDP-a izražavate želju za to da se svaki ljudski život poštuje i da se ne uništavaju ili ne zamrzavaju ljudski zameci. Ja apsolutno to podržavam i ukoliko želite zajedno možemo napraviti amandman na sadašnji zakon da se i to zabrani, dapače. Podržavam takvu inicijativu. Ono što ste drugo rekli ja bih vam samo pročitao članak 11. ovog prijedloga zakona gdje kaže "brak ili izvanbračna zajednica mora postojati u trenutku unošenja spolnih stanica i zametaka u tijelo žene." Dakle, ovaj članak koji ova Vlada čak predlaže mislim da je dovoljan odgovor na ono vaše pitanje zašto je brak ili izvanbračna zajednica potrebna. A da, apsolutno ja zastupam to i mislim da velika većina hrvatskih građana isto tako želi zaštititi pravo djeteta da ima i ocu i majku.